CELEX: 32016D2357
Language: lv
Date: 2016-12-19 00:00:00
Title: Komisijas Lēmums (ES) 2016/2357 (2016. gada 19. decembris) par Grieķijas Aviācijas akadēmijas (HATA) izdoto sertifikātu un uz to pamata izdoto Part-66 apliecību neatbilstību Eiropas Parlamenta un Padomes Regulai (EK) Nr. 216/2008 un tās īstenošanas noteikumiem (izziņots ar dokumenta numuru C(2016) 8645)

21.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 348/72
            
         KOMISIJAS LĒMUMS (ES) 2016/2357
   (2016. gada 19. decembris)
   par Grieķijas Aviācijas akadēmijas (HATA) izdoto sertifikātu un uz to pamata izdoto Part-66 apliecību neatbilstību Eiropas Parlamenta un Padomes Regulai (EK) Nr. 216/2008 un tās īstenošanas noteikumiem
   
      
         (izziņots ar dokumenta numuru C(2016) 8645)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 11. panta 2. punktu,
   apspriedusies ar Aviācijas drošības komiteju,
   tā kā:
   
               (1)
            
            
               Eiropas Aviācijas drošības aģentūra (turpmāk “Aģentūra”) 2014. gada februārī Grieķijas Civilās aviācijas pārvaldē (HCAA) veica lidojumderīguma standartizācijas inspekciju (AIR.EL.02.2014). Inspekcijas laikā tika konstatēta neatbilstība, kas palielina bažas par drošību, ja to laikus nenovērš (D kategorijas konstatējums), saskaņā ar Komisijas Īstenošanas regulu (ES) Nr. 628/2013 (2) par darba metodēm, ar kādām Aģentūra veic standartizācijas inspekcijas un pārrauga Eiropas Parlamenta un Padomes Regulas (EK) Nr. 216/2008 piemērošanu.
            
         
               (2)
            
            
               Neatbilstība bija saistīta ar iespējamu krāpšanu eksāmenos Part-147 tehniskās apkopes apmācības organizācijā Grieķijas Aviācijas akadēmijā (HATA) ar apstiprinājuma numuru EL.147.0007. Tika paustas bažas par drošību tādēļ, ka ir iespējams, ka gaisa kuģu tehniskās apkopes sertificējošais personāls ir ieguvis Part-66 apliecību, pamatojoties uz atzīšanas apliecību, ko izsniegusi HATA saskaņā ar Komisijas Regulas (ES) Nr. 1321/2014 (3) III pielikumu (Part-66), pamatojoties uz iespējamu krāpšanu, un izmanto privilēģijas un atļauj pēc apkopes izmantot gaisa kuģi personālam, kam nav vajadzīgo pamatzināšanu.
            
         
               (3)
            
            
               
                  HCAA2014. gada 26. februārī atsauca HATA apstiprinājumu un informēja visas dalībvalstu kompetentās iestādes par to, ka HATA atzīšanas apliecības var būt krāpnieciskas.
            
         
               (4)
            
            
               Aģentūra un HCAA2014. gada 3. jūlijā vienojās par korektīvo pasākumu plānu, ieskaitot izmeklēšanu attiecībā uz atzīšanas apliecību izsniegšanu, kuras dalībvalstu kompetentās iestādes izmantojušas Part-66 apliecību un atzīšanas apliecību izsniegšanai, kas vēl nav izmantotas, lai iegūtu Part-66 apliecības.
            
         
               (5)
            
            
               Aģentūra 2014. gada 9. decembrī publicēja Drošības informācijas ziņojumu (SIB Nr. 2014–32), kurā informēja par potenciālajām bažām par drošību, kas saistītas ar iespējamo krāpšanu HATA eksāmenos, un dalībvalstu kompetentajām iestādēm ieteica konkrētus pasākumus, lai risinātu šo situāciju.
            
         
               (6)
            
            
               Aģentūra 2016. gada aprīlī HCAA veica vēl vienu standartizācijas inspekciju. Inspekcijas laikā Aģentūra pārskatīja saskaņoto korektīvo pasākumu plānu un secināja, ka HCCA nav spējusi pienācīgi īstenot apstiprinātos pasākumus pirms saskaņotā termiņa beigām. Rezultātā Aģentūra 2016. gada maijā nosūtīja papildu ziņojumu HCCA, saskaņā ar Īstenošanas regulas (ES) Nr. 628/2013 22. panta 3. punktu.
            
         
               (7)
            
            
               Tā kā HCAA nav veikusi pietiekamu HATA izmeklēšanu, lai atklātu iespējamo organizācijas izdarīto krāpšanu, un nav pilnībā izskatījusi Part-66 apliecības, kas izdotas, pamatojoties uz HATA izsniegtajām atzīšanas apliecībām, potenciālās bažas par drošību joprojām saglabājas. Pastāv bažas attiecībā uz atzīšanas apliecībām, ko HATA izdevusi par eksāmeniem par pamatzināšanām par tehniskajiem moduļiem (moduļi 7., 11., 12., 13., 14., 15., 16., 17.).
            
         
               (8)
            
            
               Ņemot vērā visu iepriekš minēto, Aģentūra lūdza Komisiju nodrošināt, ka Regulas (EK) Nr. 216/2008 11. panta 1. punktu beidz piemērot HATA izsniegtajām atzīšanas apliecībām par eksāmenu pamatzināšanās par tehniskajiem moduļiem un Part-66 apliecībām, ko izdevušas dalībvalstu kompetentās iestādes, pamatojoties uz šīm atzīšanas apliecībām. Turklāt Aģentūra izteica viedokli, ka minētajām kompetentajām iestādēm pieprasīs veikt attiecīgos korektīvos pasākumus un aizsardzības pasākumus, lai novērstu drošības apdraudējumu.
            
         
               (9)
            
            
               Saskaņā ar Aģentūras izklāstīto analīzi Komisija secina, ka stāvoklis liecina par HCAA drošības uzraudzības uzdevumu un pienākumu sistēmiskām nepilnībām, kas nozīmē to, ka HATA izdotajām atzīšanas apliecībām nav pietiekamu garantiju. Tādēļ ir nepieciešams, lai attiecīgās kompetentās iestādes veiktu korektīvo pasākumu, šajos apstākļos nodrošinot nepieciešamo drošības līmeni,
            
         IR PIEŅĒMUSI ŠO LĒMUMU.
   1. pants
   Atbilstības trūkums
   Regulai (EK) Nr. 216/2008 un tās īstenošanas noteikumiem neatbilst:
   
               1)
            
            
               atzīšanas apliecības par eksāmenu pamatzināšanās par tehniskajiem moduļiem, ko izdevusi Grieķijas Aviācijas akadēmija (HATA) saskaņā ar Regulas (ES) Nr. 1321/2014 147.A.145 a) punkta 4. daļu un IV pielikuma III papildinājumu (Part-147), ko pieteikuma iesniedzējs iesniedz kā dokumentāciju, uz kuras pamata kompetentās iestādes izsniedz Part-66 apliecību saskaņā ar minētās regulas III pielikuma 66.B.100. daļas (Part-66) noteikumiem;
            
         
               2)
            
            
               
                  Part-66 gaisa kuģa tehniskās apkopes apliecības, ko izsniegušas kompetentās iestādes saskaņā ar Regulas (ES) Nr. 1321/2014 III pielikumu (Part-66), pamatojoties uz atzīšanas apliecībām par eksāmenu pamatzināšanās par tehniskajiem moduļiem, ko izsniegusi HATA saskaņā ar minētās regulas 147.A.145 a) punkta 4. daļu un IV pielikuma III papildinājumu (Part-147).
            
         2. pants
   Korektīvie pasākumi
   1.   Kompetentās iestādes, kas izdevušas licences, pamatojoties uz Part-66 apliecībām par eksāmenu pamatzināšanās par tehniskajiem moduļiem, ko izsniegusi HATA, trīs mēnešu laikā no šā lēmuma paziņošanas dienas atkārtoti novērtē katru attiecīgo Part-66 apliecību, neskarot šo lēmumu, ņemot vērā EASA Drošības informācijas ziņojumu SIB Nr. 2014-32, ko Aģentūra publicēja 2014. gada 9. decembrī pēc pēdējās pārskatīšanas.
   2.   Pēc atkārtotās novērtēšanas kompetentās iestādes:
   
               a)
            
            
               ja tas ir pamatoti, ņemot vērā 1. pantu, ierobežo, aptur vai anulē Part-66 apliecību saskaņā ar III pielikuma 66.B.500 (Part-66) un
            
         
               b)
            
            
               jebkurā gadījumā iesniedz Komisijai un Aģentūrai atkārtotās novērtēšanas rezultātus.
            
         3. pants
   Adresāti un publikācijas
   Šis lēmums ir adresēts dalībvalstīm.
   To publicē Eiropas Savienības Oficiālajā Vēstnesī.
   
      Briselē, 2016. gada 19. decembrī
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 79, 19.3.2008., 1. lpp.
   
   
      (2)  Komisijas 2013. gada 28. jūnija Īstenošanas regula (ES) Nr. 628/2013 par darba metodēm, ar kādām Eiropas Aviācijas drošības aģentūra veic standartizācijas inspekcijas un pārrauga Eiropas Parlamenta un Padomes Regulas (EK) Nr. 216/2008 piemērošanu, un par Komisijas Regulas (EK) Nr. 736/2006 atcelšanu (OV L 179, 29.6.2013., 46. lpp.).
   
      (3)  Komisijas 2014. gada 26. novembra Regula (ES) Nr. 1321/2014 par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu (OV L 362, 17.12.2014., 1. lpp.).